For i midten af 900-tallet har den tyske kejser Otto den 1. nemlig øjnene rettet mod Danmark, som han ønsker at gøre til en del af sit kristne kejserdømme.

- Harald ønsker ikke, at se sit kongedømme gå tabt. Og fordi Otto den 1.’s bedste argument for at erobre Danmark er for at udbrede den kristne tro, så må Harald Blåtand komme ham i forkøbet ved at gøre sit land kristent, siger Søren M. Sindbæk.

Jesus var én af flere guder

Det er ikke en ukendt gud og tro, Harald Blåtand indfører omkring 965, for kristendommens fortælling om Jesus er ikke ny i Danmark på dette tidspunkt.

Danmark er ikke ene om pludselig at overgå fra en gammel religion til den nye kristendom.

Jesus er en anerkendt gudefigur på linje med de øvrige nordiske guder, men han bliver ikke opfattet ligeså magtfuld som hverken Odin eller Thor. Det skal da lige være blandt de danere, der allerede har ladet sig omvende til den nye tro.

Alligevel sker det officielle, danske religionsskifte til kristendommen relativt pludseligt, siger Søren M. Sindbæk. Det fortæller de historiske kilder fra samtiden, og det understøtter teorien om, at Harald Blåtand træffer beslutningen ud fra en form for politisk vurdering.

Læs også : PORTRÆT Byggematadoren Harald Blåtand samlede landet